**Latvijas kauss 2019 pulcēs valsts labākos kamaniņu braucējus**

27. un 28. decembrī Siguldas Bobsleja un kamaniņu trasē norisināsies 2019. gada “Latvijas kauss” kamaniņu sportā, kas pulcēs visus Latvijas labākos kamaniņu braucējus pieaugušo, junioru un jauniešu grupās. Kopā uz starta stāsies 72 sportisti.

Piektdien, 27. decembrī, tiks aizvadīti oficiālie treniņbraucieni, savukārt tituli tiks sadalīti sestdien, 28. decembrī.

Vīru konkurencē uz starta redzēsim Ināru Kivlenieku, Kristeru Aparjodu, Artūru Dārznieku, Riku Kristenu Rozīti, kā arī jauno talantu Gintu Bērziņu. Dāmu konkurencē sacentīsies Elīza Cauce, Ulla Zirne, Kendija Aparjode, kā arī juniores Elīna Ieva Vītola un Sigita Bērziņa. Divvietīgo ekipāžu konkurencē redzēsim brāļus Šicus, Oskaru Gudramoviču/Pēteri Kalniņu, Kristenu Putinu/Imantu Marcinkēviču, Mārtiņu Botu/Robertu Plūmi, kā arī juniorus Eduardu Ševicu-Mikeļševicu/Lūkasu Krastu.

No vīru starta startēs tikai vīrieši, bet no sieviešu starta – dāmas, juniores, divvietīgās ekipāžas un jaunieši A. No sieviešu starta pakājes startēs jaunietes A un jaunieši B, bet no junioru starta jaunietes B, jaunieši C un jauniešu A divvietīgās ekipāžas.

**27.decembris**

10.00 2 treniņbraucieni Vīri, Juniori, Dāmas, Juniores, Jaunieši „A”, Divvietīgās ekipāžas,

 Divvietīgās ekipāžas- Juniori

11.15 2 treniņbraucieni Jaunietes „A”, Jaunieši „B”

12.15 2 treniņbraucieni Jaunietes „B”, Jaunietes „C”, Jaunieši „C”,

 Divvietīgās ekipāžas- Jaunieši un Jaunietes

14.00 Izloze

**28.decembris**

09.00 2 Sacensību braucieni Vīri, Juniori, Dāmas, Juniores, Jaunieši „A”, Divvietīgās ekipāžas,

 Divvietīgās ekipāžas- Juniori

10.15 2 Sacensību braucieni Jaunietes „A”, Jaunieši „B”

11.15 2 Sacensību braucieni Jaunietes „B”, Jaunietes „C”, Jaunieši „C”,

 Divvietīgās ekipāžas- Jaunieši un Jaunietes

13.00 Apbalvošana